Diari Oficial de la Generalitat Valenciana


Sumari del DOGV 3567, del 24-08-1999 (1999/7453)

Bases que han de regir la contractació temporal a temps indefinit d'un/a professor/a d'Educació Permanent d'Adults.
-------------------------------------------------------------------------------------------------------------------

### Dades del document

Número de DOGV
:   3567

Data del DOGV
:   24-08-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/7453


Data del document
:   05-08-1999

Organisme emissor
:   Ajuntament de Cocentaina

Tipus de document
:   Convocatòria

Descriptors 

:   * Cocentaina
    * concurs administratiu
    * administració local
    * personal docent
    * educació d'adults

Bases que han de regir la contractació temporal a temps indefinit d'un/a professor/a d'Educació Permanent d'Adults. [1999/X7453]
  
Segons acord del plenari de data 18 de maig de 1999, i de la Comissió de Govern de 3 d'agost de 1999, s'han aprovat les bases que han de regir la contractació laboral a temps indefinit d'un/a professor/a d'Educació Permanent d'Adults, que es transcriuen tot seguit:
  
Bases que han de regir la contractació laboral a temps indefinit d'una professor/a d'Educació Permanent d'Adults.
  
Primera. De l'objecte de la convocatòria
  
1. És objecte d'aquesta convocatòria la contractació laboral a temps indefinit d'una professor/a d'Educació Permanent d'Adults mitjançant el sistema de concurs-oposició, plaça inclosa en la plantilla de personal laboral d'aquest ajuntament. Les retribucions seran equivalents al grup B.
  
2. El contracte a subscriure serà per jornada completa, és a dir, trenta-set hores i mitja setmanals, i l'Ajuntament fixarà, en relació amb les necessitats del servei, l'horari i el centre de treball.
  
3. Aquestes bases es publicaran íntegres en el Butlletí Oficial de la Província d'Alacant, i un extracte d'aquestes en el Diari Oficial de la Generalitat Valenciana.
  
4. L'anunci de convocatòria i extracte d'aquestes bases, es publicarà en el Boletín Oficial del Estado.
  
Segona. De les condicions dels aspirants
  
1. Per a prendre part en les proves selectives, caldrà:
  
a) Ser espanyol o nacional d'un dels altres Estats membres de la Unió Europea o d'aquells Estats als quals els siga d'aplicació la lliure circulació de treballadors, en els termes previstos en la llei estatal que regula aquesta matèria.
  
b) Tenir complits divuit anys i no excedir de l'edat en què falten menys de 10 anys per a la jubilació forçosa, determinada per la legislació bàsica en matèria de funcionaris.
  
c) Estar en possessió del títol de professor/a d'EGB, o en condicions d'obtenir-lo en la data en què finalitze el termini de presentació d'instàncies.
  
d) No patir malaltia o defecte físic o psíquic que impedesca el normal exercici de les seues funcions.
  
e) No haver estat separat mitjançant expedient disciplinari del servei de l'Estat, administració local o autonòmica, ni trobar-se inhabilitat per a l'exercici de funcions públiques.
  
f) No estar afectat per cap incompatibilitat o incapacitat per a prestar serveis en aquesta administració pública, de conformitat amb el que estableixen les lleis.
  
Als aspirants amb minusvalideses que ho sol·liciten en la instància per la qual vulguen prendre part en la convocatòria, el Tribunal els facilitarà les adaptacions possibles de temps i mitjans per a la realització de les proves.
  
A l'efecte, indicaran també en la instància el tipus d'adaptacions que necessiten que, en cap cas, menystindran els nivells de coneixement exigibles per a superar les proves.
  
Tercera. De les instàncies
  
1. Les instàncies sol·licitant prendre part en aquest concurs-oposició es dirigiran a l'alcalde-president de la Corporació i s'hi podrà utilitzar el model d'instància que figura com a annex I, que serà facilitat a les persones interessades en l'Oficina d'Informació i Registre d'aquest ajuntament.
  
2. La presentació d'instàncies haurà d'efectuar-se en el Registre General de l'Ajuntament de Cocentaina, o per qualsevol de les formes previstes en l'article 38 de la Llei 30/1992, de 26 de novembre, durant el termini de vint dies naturals comptadors a partir de l'endemà de la publicació d'aquesta convocatòria en el Boletín Oficial del Estado.
  
3. Juntament amb la instància i altres documents al·legats com a mèrits, es presentarà una memòria o projecte sobre impartició de classes d'EPA, funcions, característiques i aportacions personals.
  
4. Els drets d'examen es fixen en 2.675 pessetes.
  
Quarta. De l'admissió dels aspirants
  
1. Per a ser admesos en aquest concurs-oposició hi haurà prou que els aspirants manifesten en les instàncies que reuneixen totes i cada una de les condicions exigides en la base segona, referides a la data d'expiració del termini de presentació d'instàncies.
  
2. Finalitzat aquell, per resolució d'alcaldia s'aprovarà la llista d'aspirants admesos i exclosos que es farà pública mitjançant la seua inserció en el Butlletí Oficial de la Província d'Alacant i al tauler d'edictes de la casa consistorial, i es concedeix un termini de deu dies per a subsanació d'errades.
  
3. La publicació de la resolució citada serà determinant a efectes de possibles impugnacions o recursos des de la seua publicació en el Boletín Oficial del Estado (art. 27 del RD 2.223/1989, de 10 d'octubre).
  
4. Les reclamacions, si n'hi hagués, seran acceptades o rebutjades en la resolució que aprova la llista definitiva, que també es farà pública. Això no obstant, i en el cas que no s'hi presenten reclamacions, la llista provisional d'aspirants admesos i exclosos s'entendrà elevada a definitiva sense necessitat de nova publicació.
  
5. Les errades de fet podran subsanar-se en qualsevol moment, d'ofici o a instància dels interessats.
  
Cinquena. Dels altres tràmits previs a la realització de les proves i del tribunal qualificador
  
1. En la mateixa resolució en què s'aprove la llista d'aspirants admesos i exclosos es fixarà la composició del tribunal qualificador i el lloc, la data i l'hora de realització del primer exercici de l'oposició.
  
2. De conformitat amb el que disposa l'article 28 del Reial Decret 2.223/1984, de 19 de desembre, el tribunal es constituirà de la forma següent, i tots els seus membres actuaran amb veu i vot, tret del secretari, que ho farà només amb veu.
  
a) President: el de la corporació o regidor que delegue.
  
b) Secretari: el de la corporació o funcionari que delegue.
  
c) Vocals:
  
- Un representant de cada una de les seccions sindicals.
  
- Un tècnic designat pel president de la corporació.
  
- Un representant del Consell de la Comunitat Valenciana, designat per la Conselleria d'Administració Pública.
  
- Un representant per cada un dels grups polítics.
  
3. La resolució per la qual designen els membres del tribunal inclourà els respectius suplents, i conformement amb allò assenyalat, es publicarà en el Butlletí Oficial de la Província, en el Boletín Oficial del Estado i al tauler d'edictes, a efectes que puga proveir-se la recusació prevista en l'article 29 de la Llei 30/1992, de 26 de novembre, en relació amb els supòsits que contempla l'article 28 del mateix text legal.
  
4. El Tribunal no podrà constituir-se ni actuar sense l'assistència, com a mínim, de la majoria dels seus membres, titulars o suplents indistintament.
  
5. En fixar la composició del tribunal, l'Alcaldia vetlarà pel compliment del principi d'especialitat.
  
6. A efectes del que disposa l'annex IV del Reial Decret 236/1988, el tribunal que actue en aquesta prova selectiva tindrà la categoria segona de les recollides en aquell.
  
Sisena. Del calendari de les proves i ordre d'actuació
  
1. Conformement amb allò indicat en l'apartat primer de la base cinquena, el calendari de realització de les proves es farà públic.
  
2. Una vegada començades les proves selectives, únicament es publicaran al tauler d'edictes de la casa consistorial, els preceptius anuncis respecte del lloc i l'hora on hagen de realitzar-se la resta.
  
3. L'ordre d'actuació dels aspirants en aquells exercicis que no puguen realitzar-se conjuntament serà l'alfabètic, i començaran per l'aspirant la lletra del qual comence per la que resulte del sorteig públic que tindrà lloc immediatament abans de començar el primer exercici de l'oposició, a la seu del tribunal i davant d'aquest.
  
4. Els aspirants seran convocats per a cada exercici en crida única. Tret de casos de força major degudament justificats i apreciats amb absoluta llibertat de criteri pel tribunal, la no-presentació dels aspirants a qualssevol dels exercicis obligatoris en el moment de ser cridats, determinarà automàticament el decaïment del seu dret a participar en el aquell exercici i en els successius i, en conseqüència, quedaran exclosos del procediment selectiu.
  
5. El tribunal podrà requerir els aspirants en qualsevol moment que acrediten la seua personalitat, per a la qual cosa hauran d'anar-hi proveïts del document nacional d'identitat.
  
Setena. De la fase de concurs
  
Es valoraran els mèrits següents:
  
a) Coneixement de valencià:
  
Per cada nivell de coneixement acreditat mitjançant el certificat oficial de la Junta Qualificadora:
  
1. Nivell oral: 0,25 punts
  
2. Nivell elemental: 0,50 punts
  
3. Nivell mitjà: 0,75 punts
  
4. Nivell superior: 1 punt
  
b) Experiència com a professor/a d'EPA:
  
Per cada mes complet 0,1 punts fins un màxim de 5 punts.
  
En aquest apartat haurà d'acreditar-se l'experiència mitjançant certificat expedit pel director del centre.
  
c) Cursos específics d'EPA:
  
1. Cursos de 20 a 30 hores: 0,25 punts
  
2. Cursos de 30 a 40 hores: 0,50 punts
  
3. Cursos de 40 a 50 hores: 0,75 punts
  
4. Cursos de més de 50 hores: 1 punt
  
Aquests cursos es valoraran fins un màxim de 3 punts.
  
La puntuació màxima a obtenir en la fase de concurs serà de 9 punts.
  
Vuitena. Dels exercicis
  
1. L'oposició constarà dels exercicis següents, tots ells de caràcter eliminatori.
  
1.1. Primer exercici.
  
Consistirà a contestar un qüestionari de 50 preguntes tipus test, relacionades amb les funcions pròpies del seu càrrec i amb el temari que figura com a annex 1.
  
1.2. Segon exercici. Coneixements de valencià.
  
Consistirà en la realització d'una prova determinada pel Tribunal amb anterioritat a l'exercici, de coneixement de valencià, qualificada com de grau superior.
  
1.3. Tercer exercici.
  
Consistirà a exposar la memòria o projecte presentat junt a la instància.
  
El Tribunal, després de l'exposició de la memòria, la durada màxima de la qual serà d'1 hora, podrà fer totes les preguntes que considere necessàries sobre el contingut d'aquesta i sobre les comeses de la plaça.
  
Novena. De la qualificació dels exercicis
  
1. La qualificació dels exercicis serà la mitjana aritmètica de les puntuacions atorgades pels membres del tribunal.
  
2. Els exercicis es puntuaran entre 0 i 10 punts, i quedaran eliminats els aspirants que no assolisquen el mínim de 5 punts en cadascun.
  
3. Els resultats de cada exercici es faran públics immediatament després d'acordats pel tribunal en finalitzar-lo la totalitat dels aspirants, mitjançant anunci que s'inserirà al tauler d'anuncis de la casa consistorial.
  
La qualificació final del concurs-oposició serà la que resulte de la suma de les puntuacions obtingudes en cada fase.
  
Deu. De la relació d'aprovats, proposta i presentació de documents
  
1. Finalitzades les proves, el tribunal farà públic el nom de l'aspirant seleccionat i elevarà a l'Alcaldia-Presidència proposta de contractació a favor seu.
  
2. Correspondrà a l'alcalde-president el nomenament i la formalització del contracte, i el personal esmentat quedarà subjecte al Reial Decret Legislatiu de 24 de març de 1995, del Text Refós de l'Estatut dels Treballadors i d'altra legislació que la desenvolupa.
  
3. La resolució del tribunal vincularà l'administració sense perjudici que aquesta, de conformitat amb la legislació vigent, puga procedir-ne a la revisió.
  
4. L'aspirant proposat presentarà en la Secretaria de l'Ajuntament, Departament de Personal, en el termini de vint dies naturals a partir del següent en què es faça pública la proposta, els documents que acrediten complir els requisits exigits en la base segona, i que es concreten en els següents:
  
a) Certificat de naixement expedit pel Registre Civil corresponent o fotocòpia compulsada del document nacional d'identitat.
  
b) Declaració jurada de no trobar-se incurs en causa d'incapacitat o incompatibilitat.
  
c) Còpia autenticada o fotocòpia (que haurà d'acompanyar-se de l'original per al seu acarament) de la titulació exigida o justificant d'haver abonat els drets per a la seua expedició. Si aquests documents van ser expedits després de la data en què finalitzà el termini per a la presentació d'instàncies, hauran de justificar el moment en què van concloure els estudis.
  
d) Declaració jurada de no haver estat separat mitjançant expedient disciplinari del servei de l'Estat, o de l'administració local o autonòmica, ni trobar-se inhabilitat per a l'exercici de funcions públiques.
  
e) Certificat mèdic acreditatiu de no patir malaltia o defecte físic que impossibilite el normal exercici de les funcions pròpies del càrrec. Aquest certificat haurà de ser expedit en imprès oficial i per col·legiat competent.
  
5. Els qui en el termini assenyalat en l'apartat anterior i, tret de casos de força major , no presentaren la documentació, no podran ser contractats, i quedaran anul·lades totes les actuacions del Tribunal al respecte, i això sense perjudici de les responsabilitats que pogueren derivar-se per falsedat en la seua instància.
  
Onze. De la contractació
  
1. Complits els tràmits assenyalats, es procedirà a la formalització del contracte en termini no superior a un mes, comptador a partir de l'endemà d'aquell en què li siga notificada la proposta de contractació.
  
Dotze. De les incidències
  
1. El Tribunal queda autoritzat per a resoldre els dubtes que s'hi presenten i adoptar els acords necessaris per al bon ordre del procés selectiu, en tot allò no previst en aquestes bases.
  
Tretze. De la normativa aplicable i recursos
  
1. Aquesta convocatòria en allò no previst en les bases, es regirà pel Reial Decret Legislatiu 781/1986, de 18 d'abril; Llei 7/1985, de 2 d'abril; disposicions relatives a l'ingrés del personal al servei de les Administracions Públiques, i la resta de la legislació estatal o autonòmica reguladora de la matèria.
  
2. Contra aquesta convocatòria i tots els actes administratius definitius que se'n deriven, les persones interessades podran interposar els recursos oportuns en els casos i en la forma prevista en la Llei 30/1992, de 26 de novembre.
  
Annex I
  
Model d'instància
  
El/la senyora/a..., veí/ïna de......................., amb domicili a .............................................(lloc, carrer, plaça i número), DNI núm. ?????..expedit a ....., el ....d......de........, assabentat/da del concurs-oposició lliure convocat per a cobrir mitjançant contractació laboral a temps indefinit d'una plaça de professor/a d'Educació Permanent d'Adults, convocat per aqueix Ajuntament, davant de l'alcalde-president compareix i exposa:
  
1. Que reuneix totes i cada una de les condicions exigides en la base segona i de les que regeixen en la convocatòria.
  
2. Que es compromet a aportar, en el seu dia, els documents acreditatius de reunir les condicions adés expressades.
  
Per tot això, DEMANA:
  
Ser admès/esa al concurs-oposició lliure convocat per a cobrir mitjançant contracte laboral a temps indefinit una plaça de professor/a d'Educació Permanent d'Adults per l'Ajuntament de Cocentaina.
  
A..........,.....d......de 1999
  
Signat:
  
Sr. alcalde-president de l'Ajuntament de Cocentaina.
  
Annex II
  
Tema 1. La Constitució Espanyola de 1978. Principis generals.
  
Tema 2. Organització territorial de l'Estat. Els estatuts d'autonomia, el seu significat.
  
Tema 3. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 4. L'acte administratiu. Principis generals del procediment administratiu.
  
Tema 5. Formes de l'acció administrativa. Foment. Policia. Servei públic.
  
Tema 6. Règim local espanyol: principis constitucionals.
  
Tema 7. Organització municipal. Competències.
  
Tema 8. Funcionament dels òrgans col·legiats locals. Convocatòries i ordre del dia. Actes i certificacions d'acords.
  
Tema 9. La funció pública local i la seua organització.
  
Tema 10. Drets i deures del personal de l'administració local.
  
Tema 11. L'Estatut d'Autonomia de la Comunitat Valenciana.
  
Tema 12. Organització i competència de la Comunitat Valenciana.
  
Tema 13. L'educació de les persones adultes. Definició: a) Educació permanent. B) Educació recurrent. C) Educació compensatòria. D) Educació d'adult. Finalitats.
  
Tema 14. Evolució històrica de l'educació d'adults. Antecedents. El paper de la UNESCO. Situació actual. L'educació d'adults a Espanya.
  
Tema 15. Fonaments bàsics de l'educació d'adults. Principis. Funcions. Finalitats.
  
Tema 16. Característiques de l'alumne adult. Etapes. Influències socials.
  
Tema 17. L'aprenentatge en l'adult. Concepte i classes. Aspectes generals.
  
Tema 18. L'educador d'adults. Perfil. Característiques. Funcions essencials.
  
Tema 19. Bases per a l'organització i el funcionament dels centres i programes d'EPA.
  
Tema 20. L'alfabetització de l'adult. Concepte. Objectius. Metodologia. Avaluació.
  
Tema 21. Neolectors. Concepte i classes. Objectius. Metodologia. Avaluació.
  
Tema 22. Educació de base. Concepte i classes. Objectius. Metodologia. Avaluació.
  
Tema 23. El Graduat Escolar. Tipus d'alumnes. Objectius. Metodologia de les distintes àrees del currículum. Criteris d'avaluació.
  
Tema 24. El currículum en l'EPA. Consideracions metodològiques. Estructura interna. Objectius. Avaluació.
  
Tema 25. Bases legals del Programa per a l'Animació i Promoció de l'EPA a la Comunitat Valenciana.
  
Tema 26. L'animació sociocultural en l'EPA. Possibles estratègies metodològiques. Avaluació.
  
Tema 27. L'avaluació i l'orientació en l'EPA. Finalitat. Objectius. Procediments.
  
Tema 28. Tipologia en els centres d'EPA. La coordinació comarcal.
  
Tema 29. La formació ocupacional en l'EPA. Concepte i classes. Finalitat. Objectius.
  
Tema 30. L'educació d'adults a distància. El CEVEAD. La tutoria.
  
Tema 31. L'educació d'adults en la Llei de la Reforma Educativa.
  
Tema 32. Bases curriculars en la formació d'adults.
  
Tema 33. Característiques d'un disseny curricular per a EPA.
  
Tema 34. El disseny curricular a la Comunitat Valenciana.
  
Tema 35. L'educació per al treball i EPA.
  
Tema 36. Formació professional a través de l'EPA.
  
Tema 37. Formació ocupacional a través de l'EPA.
  
Tema 38. L'educand adult. Les seues característiques a Cocentaina.
  
Tema 39. Funció de l'experiència en l'educand adult.
  
Tema 40. El valor de l'alfabetització.
  
Tema 41. Interpretació de l'analfabetisme funcional.
  
Tema 42. L'animació a la lectura en l'EPA.
  
Tema 43. Anàlisi de la societat contestana i la seua evolució sociocultural. Estructura i relacions socials.
  
Tema 44. L'escola d'adults com a mitjà per a la recuperació de la tradició oral de Cocentaina.
  
Tema 45. L'EPA a zones urbanes.
  
Tema 46. Integració de minories ètniques i culturals en l'EPA.
  
Tema 47. L'educació d'adults per a emigrants.
  
Tema 48. La integració del disminuït en l'EPA.
  
Tema 49. L'educació d'adults per a grups socials especials.
  
Tema 50. Origen i evolució de l'Escola d'Adults de Cocentaina
  
.
  
Tema 51. Estudi sociològic de Cocentaina i la seua comarca en l'aspecte educacional.
  
Tema 52. Materials i recursos en l'educació d'adults.
  
Tema 53. Elaboració i aprofitament dels recursos didàctics.
  
Tema 54. Els mitjans de comunicació des de l'òptica de la intervenció sociocultural.
  
Tema 55. La LOGSE i l'EPA.
  
Tema 56. L'EPA i els serveis i instal·lacions municipals.
  
Tema 57. Llei 1/1995, de 29 de gener, de la Generalitat Valenciana, de la Formació de les Persones Adultes.
  
Contra aquestes bases específiques, que esgoten la via administrativa, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la Llei Reguladora de la Jurisdicció Contenciosa Administrativa, Llei 29/1998.